Hva kjennetegner kognitive læringsteorier
Undervisning som vektlegger styrking av kognitive læringsprosesser
Kognitiv teori i praksis betyr at lærerens rolle i betydelig grad er å vekke motivasjon hos den enkelte elev, ved å tilpasse undervisningen til det nivået eleven befinner seg. Lærers rolle blir å legge til rette for arbeidsmetoder som gjør eleven i stand til selv å utforske og organisere kunnskap, med hjelp og veiledning av lærer underveis i prosessen. Prosjektarbeid og problembasert læring har som formål å aktivere elevens indre tanker og refleksjon, og å oppnå mestring ved å løse problembaserte oppgaver (Imsen, 2014, s. 146). I kognitiv teori vektlegges metakognisjon, som betyr evne til refleksjon over egen tenkning og læring (Imsen, 2014, s.131). I praksis betyr dette at elevene må lære ulike læringsstrategier; ulike teknikker for å lære bedre, som tankekart og vøl-skjema (Imsen, 2014).
Kognitive teorier om læring har klar sammenheng med selvoppfatning og motivasjon hos eleven, i det Bandura beskriver som forventing om mestring (Imsen, 2014, s.106-107). Lærerens evne til å skape et positivt miljø i klassen, samt graden av individuell tilrettelegging vil være avgjørende for mestring og motivasjon.
Litteratur